ครม. เว้นค่าผ่านทางมอเตอร์เวย์ หมายเลข 7 และ 9 ช่วงหยุดยาว พ.ย./ธ.ค.
ครม. เว้นค่าผ่านทางมอเตอร์เวย์ หมายเลข 7 และ 9 ช่วงหยุดยาว พ.ย./ธ.ค.
ครม. เว้นค่าผ่านทางมอเตอร์เวย์ หมายเลข 7 และ 9 ช่วงหยุดยาว พ.ย./ธ.ค.
10 พ.ย. 2563

น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) วันนี้ (10 พ.ย.63) มีมติเห็นชอบยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 สายกรุงเทพมหานคร-บ้านฉาง ตอนกรุงเทพมหานคร-เมืองพัทยา รวมทางแยกไปบรรจบทางหลวงแผ่นดินหมายเลข 34 (บางวัว) ทางแยกเข้าชลบุรี ทางแยกเข้าท่าเรือแหลมฉบังและทางแยกเข้าพัทยา
อีกทั้ง เห็นชอบยกเว้นค่าธรรมเนียมการใช้ยานยนตร์บนทางพิเศษ 9 สายวงแหวนรอบนอกกรุงเทพมหานคร (ถนนกาญจนาภิเษก) ตอนพระประแดง-บางแค ช่วงพระประแดง-ต่างระดับบางขุนเทียน และตอนบางปะอิน-บางพลี ตามกฎกระทรวงกำหนดค่าธรรมเนียมการใช้ยานยนตร์บนทางหลวงพิเศษ
ตั้งแต่เวลา 00.01 น. ของวันที่ 18 พ.ย.63 ถึงเวลา 24.00 น. ของวันที่ 23 พ.ย.63 และตั้งแต่เวลา 00.01 น. ของวันที่ 9 ธ.ค. 2563 ถึงเวลา 24.00 น. ของวันที่ 14 ธ.ค. 63 เพื่อเป็นการแก้ปัญหาจราจร และอำนวยความสะดวกการเดินทางให้ประชาชนในช่วงวันหยุด